da da en da bn id en sv de en da da id en sv de nl da sl da da da da da da en nl da da da da da da da da nl da fr da da da da da nl da da da da da da da nl da da da da da da da da da da nl da da da da da da da da da da da da da da da da da sv en de nl en en en de en en da da en de en en en da da nn
Rolf er ren – Side 2 – Endnu en WordPress-blog
Jeg har for nyligt været på et kursus, hvor vi skulle lære forskellige ting om at forarbejde metal. Vi fik både en introduktion til drejning og fræsning.
Det var ret sjovt, og jeg lærte en hel del om metal, som jeg faktisk aldrig rigtig havde tænkt over tidligere. Nu overvejer jeg, om min fremtid måske skal ligge indenfor metalfaget. Når man står der og fræser en lille klods, kan man hurtigt komme til at tænke på, hvordan det mon egentlig må være, at skulle fræse de helt store emner til industrien.
Men alting skal jo starte et sted, og man skal selvfølgelig lære at fræse de små emner, før man kan kaste sig ud i de store. På den vis, er det jo nærmest den samme måde det skal gøres på, men det er klart, at håndteringen af så store emner kontra de små er meget forskellig.
Uanset hvad, så glæder jeg mig i hvert fald til at lære meget mere om fræsning.
At eje eller ikke at eje.
Som jeg ser det, så er der nærmest uoverskueligt mange grunde til at leje computere.
Det er helt sikkert også derfor, at flere og flere virksomheder begynder at beskæftige sig med computerudlejning. Indrømmet, jeg ejer selv den computer jeg sidder og taster på lige nu. Men for mange virksomheder kan jeg godt se fornuften i at skulle leje computere. I det tilfælde hvor man har et varierende behov for computere, eksempelvis hvis man arbejder med projekter at forskellig størrelse, så kan det også være en fordel med en fleksibel computerløsning – eksempelvis ved at benytte computerudlejning.
En fordel ved at leje computer i kortere eller længere perioder, vil også være at man får en computer som er køreklar, og med den aftalte software. På den måde skal man ikke selv bruge tid på at sætte en computer op, men man kan i stedet bare gå direkte i gang med det vigtigste – nemlig arbejde.
Hvis man føler at man kan nikke genkendende til nogen af disse udsagn, så kan man roligt kaste sig ud i at leje computer.
Indlægsdato 10. januar 2014
En gang imellem, skal man have lov til at spise sin livret.
Faktisk, bør man det meste af tiden spise mad man godt kan lide. Det er underligt med en livret, denne ret som man synes er bedre end alle andre retter. Nogen snakker endda om at de har flere livretter. Faktisk forstår jeg ikke, hvorfor man skulle spise en masse mad, som man måske ikke synes er særlig godt eller interessant. Hvis man gør det, så må man hellere justere på det, så det bliver til en favorit, til en livret. Hvis jeg skal dele et godt trick, som gør alt mad bedre, så kommer det her. Jeg har god erfaring med at tilsætte mit yndlingskrydderi, og dermed falder maden meget mere i min smag. Mit yndlingskrydderi er uden sammenligning bacon. Der findes faktisk ikke den ret, som ikke bliver bedre af, at man tilføjer bacon til den.
Tilføj bacon til din mad, så bliver det til en livret.
Det er snart jul
Indlægsdato 13. december 2013
Det er snart jul, og de fleste juleforberedelser er allerede i fuld gang.
Der skal købes gaver, bages småkager, klippes, klistres og åbnes julekalendere. Faktisk er jeg allerede i fuld gang. I min julekalender, er jeg eksempelvis med helt op til dato. Samtidig har jeg allerede klippet og klistret de første mange musetrapper, flettet julehjerter, flettet julestjerne, klippet kravlenisser og foldet papirbåde. Den næste opgave jeg står overfor, er den store omgang med julebag. Jeg har allerede en ide om, hvilke kager jeg skal have bagt. Der bliver helt sikkert jødekager, finskbrød, fedtebrød, vaniljekranse, brunkager og pebernødder. Derudover er det altid lækkert med klejner, berlinere og æbleskiver. Når man har bagt sit julebag, så er der selvfølgelig også lige, en urimelig mængde af konfekt man skal have håndteret og fortæret.
Der er ikke så mange dage tilbage, før det bliver jul. Jeg har allerede mange planer, så tiden kommer helt sikkert til at gå hurtigt. Til gengæld varer julen helt til påske.
Så mange ideer, så lidt tid
Indlægsdato 13. november 2013
Jeg skal starte med at beklage.
Jeg skal beklage, at jeg ikke har fået opdateret bloggen i et stykke tid. Der er stadig mange gode ideer, jeg har bare ikke haft så meget tid til at få dem ført ud i livet.
Det skal jeg selvfølgelig nok forsøge at få lavet om på. For, jeg ved at i er mindst lige så spændte som jeg på, hvad fremtiden vil bringe for bloggen.
Der er mange spændende emner, som bare venter på at blive angrebet.
Jeg må nok også skuffe en del, når jeg kan fortælle, at det næppe bliver cykelsport som bliver omdrejningspunktet om min blog. Faktisk ved jeg ikke så meget om cykelsport, så det ville nok være dumt hvis jeg skulle skrive en helt masse om det.
Uanset hvad, så lover jeg at her snart kommer meget mere. Så jeg håber ikke i har mistet modet, men stadig gerne vil følge min blog i fremtiden.
Velkommen til min blog!
Indlægsdato 4. september 2013
Hej! Jeg er Rolf, og det her er min blog.
Rolf er ren, har jeg hørt en del om det seneste års tid. Mest på grund af cykelrytteren, som også hedder Rolf. Det betød at mine kammerater synes det var sjovt at råbe det samme efter mig, hver gang vi var nogen steder. Derfor navnet på min blog.
Jeg vil skrive så ofte som muligt, og om lige nøjagtig det som optager mig. Derfor kan det godt være alle mulige forskellige emner, som jeg kommer til at vende. Lige nu har jeg mange gode ideer til, hvad de forskellige indlæg kan komme til at handle om, så i kan godt begynde at glæde jer. Det bliver nok forskelligt, hvor ofte jeg har tid til at skrive, men jeg vil skrive lige så tit, som jeg føler der er noget at skrive om.
Glæd jer! Jeg tror det her kan blive rigtig, rigtig godt.
..og husk, – Rolf er ren!
← Nyere indlæg 1 2Ældre indlæg →
Lad panikken sprede sig
Har du en brandalarm i dit hjem?